title: Komisijas Īstenošanas regula (ES) Nr. 164/2014 ( 2014. gada 20. februāris ), ar ko groza Regulu (EK) Nr. 1484/95 attiecībā uz reprezentatīvajām cenām mājputnu gaļas un olu nozarē

text:
               21.2.2014

               LV

               Eiropas Savienības Oficiālais Vēstnesis

               L 52/15

      KOMISIJAS ĪSTENOŠANAS REGULA (ES) Nr. 164/2014
   (2014. gada 20. februāris),
   ar ko groza Regulu (EK) Nr. 1484/95 attiecībā uz reprezentatīvajām cenām mājputnu gaļas un olu nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panra b) punktu,
   tā kā:

               (1)

               Ar Komisijas Regulu (EK) Nr. 1484/95 (2) ir noteikti sīki izstrādāti noteikumi papildu ievedmuitas nodokļu sistēmas ieviešanai un reprezentatīvās cenas mājputnu gaļas un olu nozarē, kā arī olu albumīnam.

               (2)

               Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī olu albumīnam, kļuvis skaidrs, ka ir jāgroza reprezentatīvās cenas konkrētu produktu ievešanai, ņemot vērā cenu svārstības atkarībā no produktu izcelsmes.

               (3)

               Tāpēc Regula (EK) Nr. 1484/95 būtu attiecīgi jāgroza.

               (4)

               Tā kā jānodrošina šā pasākuma piemērošana iespējami drīzāk pēc laboto datu nosūtīšanas, šai regulai būtu jāstājas spēkā tās publicēšanas dienā.

         IR PIEŅĒMUSI ŠO REGULU.
   1. pants
   Regulas (EK) Nr. 1484/95 I pielikumu aizstāj ar šīs regulas pielikuma tekstu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 20. februārī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 145, 29.6.1995., 47. lpp.

      PIELIKUMS

            “I PIELIKUMS

                        KN kods

                        Preču apraksts

                        Reprezentatīvā cena
                        (EUR/100 kg)

                        Regulas 3. panta 3. punktā minētais nodrošinājums
                        (EUR/100 kg)

                        Izcelsme (1)

                        0207 12 10

                        Nesadalītas, saldētas vistas, t. s. “70 % cāļi”

                        120

                        0

                        AR

                        0207 12 90

                        Nesadalītas, saldētas vistas, t. s. “65 % cāļi”

                        133,5

                        0

                        AR

                        134,3

                        0

                        BR

                        0207 14 10

                        Atkauloti, saldēti gaiļu vai vistu gabali

                        298,1

                        1

                        AR

                        225,1

                        23

                        BR

                        327,2

                        0

                        CL

                        259,8

                        12

                        TH

                        0207 27 10

                        Atkauloti, saldēti tītaru gabali

                        303,0

                        0

                        BR

                        317,6

                        0

                        CL

                        0408 91 80

                        Žāvētas olas bez čaumalām

                        458,0

                        0

                        AR

                        1602 32 11

                        Termiski neapstrādāti gaiļa vai vistas gaļas izstrādājumi

                        253,1

                        10

                        BR

                        315,1

                        0

                        CL

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.”


title: Komisijas Īstenošanas regula (ES) Nr. 388/2014 (2014. gada 10. aprīlis), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu

text:
               16.4.2014

               LV

               Eiropas Savienības Oficiālais Vēstnesis

               L 113/17

         KOMISIJAS ĪSTENOŠANAS REGULA (ES) Nr. 388/2014
   (2014. gada 10. aprīlis),
   ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Ar Regulu (EEK) Nr. 2658/87 tika izveidota preču nomenklatūra (turpmāk “kombinētā nomenklatūra”), kas iekļauta minētās regulas I pielikumā.

               (2)

               Tas, vai saldētas un sālītas mencu (Gadus morhua, Gadus ogac, Gadus macrocephalus) filejas klasificē apakšpozīcijās 0304 71 10 un 0304 71 90 (saldētas filejas) vai apakšpozīcijās 0305 32 11 un 0305 32 19 (sālītas filejas), lielā mērā ir atkarīgs no sāls satura produktā.

               (3)

               Sālītas mencas, ko mēdz dēvēt par salt cod vai clipfish, ir tradicionāls produkts, kurā kopējais sāls saturs ir vismaz 12 masas % un kurš ir derīgas lietošanai pārtikā bez tālākas rūpnieciskas apstrādes. Šajā gadījumā paredzēts, ka sāls piesātina zivs mīkstumu, lai to varētu ilgāk glabāt.

               (4)

               Mencu filejām, kas ir tikai mazsālītas (parasti kopējais sāls saturs ir aptuveni 2 masas % un katrā ziņā mazāks par 12 masas %), ir citādas objektīvās īpašības, ciktāl faktiska un ilgstoša iekonservēšana atkarīga galvenokārt no tādiem ārējiem papildu procesiem kā saldēšana.

               (5)

               Tāpēc, lai nodrošinātu konsekventu kombinētās nomenklatūras piemērošanu, saldētu un sālītu mencu fileju klasifikācijai apakšpozīcijās 0304 71 10 un 0304 71 90 vai apakšpozīcijās 0305 32 11 un 0305 32 19 vajadzētu būt atkarīgai no procesa, kas nodrošina produktu faktisko iekonservēšanu. Tas atbilst Tiesas judikatūrai, kur viegli žāvētas un viegli kūpinātas gaļas klasifikācijai izmantots tas pats kritērijs (2).

               (6)

               Tāpēc, ja mencas, kas ir tikai mazsālītas, nepieciešams saldēt, lai novērstu produkta bojāšanos, tās būtu jāklasificē apakšpozīcijās 0304 71 10 un 0304 71 90. Savukārt, ja produkta iekonservēšanu nodrošina sāls, tad mencu filejas būtu jāklasificē apakšpozīcijās 0305 32 11 un 0305 32 19.

               (7)

               Tāpēc, lai nodrošinātu kombinētās nomenklatūras otrās daļas 3. nodaļas vienveidīgu interpretāciju visā Savienībā, tajā būtu jāiekļauj jauna papildu piezīme.

               (8)

               Tādēļ attiecīgi būtu jāgroza Regulas (EEK) Nr. 2658/87 I pielikums.

               (9)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Regulas (EEK) Nr. 2658/87 I pielikumā iekļautās kombinētās nomenklatūras otrās daļas 3. nodaļā iekļauj šādu 1. papildu piezīmi:

                  “1.

                  Apakšpozīcijās 0305 32 11 un 0305 32 19 mencu (Gadus morhua, Gadus ogac, Gadus macrocephalus) filejas, kurās kopējais sāls saturs ir vismaz 12 masas % un kuras ir derīgas lietošanai pārtikā bez tālākas rūpnieciskas apstrādes, uzskata par sālītām zivīm.
                  Savukārt saldētas mencu filejas, kurās kopējais sāls saturs ir mazāks par 12 masas %, klasificējamas apakšpozīcijās 0304 71 10 un 0304 71 90, ciktāl faktiska un ilgstoša iekonservēšana atkarīga galvenokārt no saldēšanas.”

   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 10. aprīlī

            Komisijas

            un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  1979. gada 31. maija spriedums lietā 183/78, Galster pret Hauptzollamt Hamburg-Jonas (ECR 1979, 2003. lpp.).


title: Komisijas Īstenošanas regula (ES) Nr. 1335/2013 ( 2013. gada 13. decembris ), ar ko groza Īstenošanas regulu (ES) Nr. 29/2012 par olīveļļas tirdzniecības standartiem

text:
               14.12.2013

               LV

               Eiropas Savienības Oficiālais Vēstnesis

               L 335/14

         KOMISIJAS ĪSTENOŠANAS REGULA (ES) Nr. 1335/2013
   (2013. gada 13. decembris),
   ar ko groza Īstenošanas regulu (ES) Nr. 29/2012 par olīveļļas tirdzniecības standartiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 113. panta 1. punkta a) apakšpunktu un 121. panta pirmās daļas a) punktu saistībā ar tās 4. pantu,
   tā kā:

               (1)

               Komisijas Īstenošanas regulā (ES) Nr. 29/2012 (2) ir noteikti olīveļļas un olīvu izspaidu eļļas mazumtirdzniecības standarti.

               (2)

               Būtu jānodrošina ražotājiem, tirgotājiem un patērētājiem tādi olīveļļas tirdzniecības standarti, kas garantētu produktu kvalitāti un krāpšanas apkarošanas pasākumu efektivitāti. Šim nolūkam ir jāparedz īpaši noteikumi, kas papildinās Eiropas Parlamenta un Padomes Regulu (ES) Nr. 1169/2011 (3) un uzlabos tirdzniecības standartu faktisko kontroli.

               (3)

               Daudzos zinātniskos pētījumos ir pierādīts, ka gaisma un siltums negatīvi ietekmē olīveļļu kvalitāti. Tādēļ īpašie uzglabāšanas nosacījumi ir skaidri jānorāda uz etiķetes, lai patērētājs būtu labi informēts par to, kādos apstākļos eļļa ir jāuzglabā.

               (4)

               Lai patērētājs varētu viegli izvēlēties sev piemērotus produktus, obligātajām norādēm uz etiķetes jābūt skaidri salasāmām. Tāpēc būtu jāparedz noteikumi attiecībā uz salasāmību, kā arī attiecībā uz to, ka visai obligātajai informācijai jābūt norādītai galvenajā redzamības laukā.

               (5)

               Lai patērētājs varētu pārliecināties par produkta svaigumu, būtu jāparedz, ka neobligātā norāde par ražas novākšanas gadu uz etiķetēm būtu norādīta tikai tad, ja 100 % iepakojuma satura iegūts attiecīgajā ražas novākšanas gadā.

               (6)

               Vienkāršības labad būtu jāparedz, ka tādu pārtikas produktu marķējumā, kas konservēti tikai un vienīgi olīveļļā, vairs nebūtu jānorāda pievienotās eļļas daudzums procentos no pārtikas produkta kopējā tīrsvara.

               (7)

               Lai nodrošinātu Komisijas Regulas (EEK) Nr. 2568/91 (4) un Īstenošanas regulas (ES) Nr. 29/2012 saskaņotību it īpaši attiecībā uz pielaidi, kāda pieļaujama kontroļu rezultātos, ir jāpielāgo attiecīgais minētās īstenošanas regulas noteikums.

               (8)

               Dalībvalstīm būtu jāveic kontroles, lai pārliecinātos, ka norādes uz etiķetēm ir patiesas un ka šī regula tiek ievērota. Šajā nolūkā būtu jāpastiprina un vairāk jāsaskaņo gan kontrole, kas attiecas uz ražojuma tirdzniecības nosaukuma atbilstību taras saturam, pamatojoties uz risku analīzi, gan sankcijas. Šāda pieeja ļautu arī novērst krāpšanu, ieviešot visās dalībvalstīs obligātas prasības attiecībā uz pārbaudēm, kā arī Komisijai iesniedzamo ziņojumu standartizāciju.

               (9)

               Dalībvalstīm jānosaka sankcijas valsts līmenī. Sankcijām jābūt efektīvām, samērīgām un preventīvām.

               (10)

               Produktiem, kas ražoti, marķēti vai importēti Savienībā pirms šīs regulas piemērošanas, taču atbilstīgi Īstenošanas regulai (ES) Nr. 29/2012, ir jāpiemēro pārejas periods, kurā attiecīgie uzņēmēji (tirgus dalībnieki) varēs izmantot jau saražoto iepakojumu krājumus un pārdot jau iepakotos produktus.

               (11)

               Komisija ir izstrādājusi informācijas sistēmu, kas ļauj elektroniski pārvaldīt dokumentus un procedūras gan tās iekšējā darba kārtībā, gan attiecībās ar iestādēm, kas iesaistītas kopējā lauksaimniecības politikā. Tiek uzskatīts, ka šī sistēma palīdz izpildīt Īstenošanas regulā (ES) Nr. 29/2012 noteiktās ziņošanas prasības saskaņā ar Komisijas Regulu (EK) Nr. 792/2009 (5).

               (12)

               Tāpēc būtu attiecīgi jāgroza Īstenošanas regula (ES) Nr. 29/2012.

               (13)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulu (ES) Nr. 29/2012 groza šādi:

               1)

               regulā iekļauj šādu 4.a un 4.b pantu:
               “4.a pants
               Attiecībā uz eļļām, kas minētas 1. panta 1. punktā, informācija par eļļu īpašo uzglabāšanu tumšā un vēsā vietā ir jānorāda uz iepakojuma vai uz iepakojumam piestiprinātās etiķetes.
               4.b pants
               Obligātās norādes, kuras minētas 3. panta pirmajā daļā, un vajadzības gadījumā tā norāde, kura minēta 4. panta 1. punkta pirmajā daļā, ir sagrupētas galvenajā redzamības laukā (kas definēts Eiropas Parlamenta un Padomes Regulas (ES) Nr. 1169/2011 (6) 2. panta 2. punkta l) apakšpunktā) vai nu uz vienas etiķetes, vai uz vairākām etiķetēm, kuras ir piestiprinātas vienai un tai pašai tarai, vai tieši uz vienas un tās pašas taras. Visām šīm obligātajām norādēm pilnībā jābūt iekļautām pamattekstā.

               2)

               regulas 5. panta pirmajai daļai pievieno šādu e) punktu:

                           “e)

                           eļļām, kuras minētas Regulas (EK) Nr. 1234/2007 XVI pielikuma 1. punkta a) un b) apakšpunktā, ražas novākšanas gadu var norādīt tikai tad, ja 100 % no iepakojuma satura novākti attiecīgajā ražas novākšanas gadā.”;

               3)

               regulas 6. panta 2. punkta pirmo daļu aizstāj ar šādu:
               “2.   Ja šīs regulas 1. panta 1. punktā minēto eļļu saturs pārtikas produktā (izņemot šā panta 1. punktā minētās eļļas) marķējumā norādīts ārpus sastāvdaļu saraksta, izmantojot vārdus, attēlus vai grafiskus attēlus, tad tieši aiz produkta tirdzniecības nosaukuma jābūt norādītam produktam pievienotās un šīs regulas 1. panta 1. punktā minētās olīveļļas daudzumam procentos no pārtikas produkta kopējā tīrsvara; šis noteikums neattiecas uz cietajiem pārtikas produktiem, kas konservēti tikai un vienīgi olīveļļā, un it īpaši uz Padomes Regulā (EEK) Nr. 1536/92 (7) un Padomes Regulā (EEK) Nr. 2136/89 (8) minētajiem produktiem.

               4)

               regulas 7. panta otro daļu svītro;

               5)

               regulā iekļauj šādu 8.a pantu:
               “8.a pants
               Katra dalībvalsts pārbauda marķējuma norāžu patiesīgumu, jo īpaši produkta tirdzniecības nosaukuma atbilstību taras saturam, pamatojoties uz riska analīzi, kas minēta Regulas (EEK) Nr. 2568/91 2.a pantā. Katrā konstatētā pārkāpuma gadījumā, kā arī ja ražotājs, fasētājs vai pārdevējs, kurš minēts marķējumā, atrodas citā dalībvalstī, attiecīgās dalībvalsts kontroles iestāde saskaņā ar 8. panta 2. punktu pieprasa pārbaudi.”;

               6)

               regulas 9. panta 1. punkta pirmo daļu aizstāj ar šādu:
               “1.   Neskarot sankcijas, kuras paredzētas Regulā (EK) Nr. 1234/2007 un Regulas (EEK) Nr. 2568/91 3. pantā, dalībvalstis šīs regulas noteikumu pārkāpšanas gadījumos paredz efektīvu, samērīgu un preventīvu sankciju piemērošanu valsts līmenī.”;

               7)

               regulas 10. pantu aizstāj ar šādu:
               “10. pants
               Attiecīgās dalībvalstis ne vēlāk kā katra gada 31. maijā nosūta Komisijai ziņojumu, kurā ir šāda informācija par iepriekšējo gadu:

                           a)

                           pārbaužu pieprasījumi, kas saņemti saskaņā ar 8. panta 2. punktu;

                           b)

                           uzsāktās pārbaudes un tādas pārbaudes, kas iepriekšējos tirdzniecības gados sāktas un vēl nav pabeigtas;

                           c)

                           pārbaudes, kas uzsāktas atbilstīgi 8.a pantam un noformētas saskaņā ar Regulas (EEK) Nr. 2568/91 XXI pielikumā sniegto paraugu;

                           d)

                           sakarā ar veiktajām pārbaudēm noteiktie papildu pasākumi un piemērotās sankcijas.

                     Ziņojumā šo informāciju sniedz, norādot gadu, kad pārbaude sākta, un sagrupējot to pa pārkāpuma kategorijām. Vajadzības gadījumā tajā norāda visas īpašās grūtības, ar kurām nācies sastapties, un ieteiktos kontroles pasākumu uzlabojumus.”;

               8)

               regulā iekļauj šādu 10.a pantu:
               “10.a pants
               Šajā regulā minētos paziņojumus sniedz saskaņā ar Komisijas Regulā (EK) Nr. 792/2009 (9) minētajiem noteikumiem.

         2. pants
   Produktus, kuri atbilst Īstenošanas regulas (ES) Nr. 29/2012 noteikumiem un kuri ražoti un marķēti Savienībā vai ievesti Savienībā un laisti brīvā apgrozībā līdz 2014. gada 13. decembrim, drīkst tirgot, līdz to krājumi izbeidzas.
   3. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2014. gada 13. decembra. Tomēr šīs regulas 1. panta 7. punktu attiecībā uz Īstenošanas regulas (ES) Nr. 29/2012 10. panta c) punktu piemēro no 2016. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 13. decembrī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  Komisijas 2012. gada 13. janvāra Īstenošanas regula (ES) Nr. 29/2012 par olīveļļas tirdzniecības standartiem (OV L 12, 14.1.2012., 14. lpp.).

      (3)  Eiropas Parlamenta un Padomes 2011. gada 25. oktobra Regula (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (OV L 304, 22.11.2011., 18. lpp.).

      (4)  Komisijas 1991. gada 11. jūlija Regula (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm (OV L 248, 5.9.1991., 1. lpp.).

      (5)  Komisijas 2009. gada 31. augusta Regula (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (OV L 228, 1.9.2009., 3. lpp.).

      (6)  Eiropas Parlamenta un Padomes 2011. gada 25. oktobra Regula (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (OV L 304, 22.11.2011., 18. lpp.)”;

      (7)  Padomes 1992. gada 9. jūnija Regula (EEK) Nr. 1536/92, ar ko nosaka kopējus tirdzniecības standartus tunču un pelamīdu konserviem (OV L 163, 17.6.1992., 1. lpp.).

      (8)  Padomes 1989. gada 21. jūnija Regula (EEK) Nr. 2136/89, kas nosaka kopējus tirdzniecības standartus konservētām sardīnēm un tirdzniecības aprakstus konservētām sardīnēm un sardīņveida produktiem (OV L 212, 22.7.1989., 79. lpp.).”;

      (9)  Komisijas 2009. gada 31. augusta Regula (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (OV L 228, 1.9.2009., 3. lpp.).”


title: Komisijas Īstenošanas regula (ES) Nr. 1198/2012 ( 2012. gada 13. decembris ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               14.12.2012

               LV

               Eiropas Savienības Oficiālais Vēstnesis

               L 342/31

         KOMISIJAS ĪSTENOŠANAS REGULA (ES) Nr. 1198/2012
   (2012. gada 13. decembris),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 13. decembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  48,7

                  MA

                  84,8

                  TN

                  104,4

                  TR

                  89,6

                  ZZ

                  81,9

                  0707 00 05

                  AL

                  88,1

                  JO

                  174,9

                  MA

                  133,1

                  TR

                  141,0

                  ZZ

                  134,3

                  0709 93 10

                  MA

                  140,7

                  TR

                  104,3

                  ZZ

                  122,5

                  0805 10 20

                  TR

                  73,8

                  ZA

                  51,4

                  ZW

                  43,2

                  ZZ

                  56,1

                  0805 20 10

                  MA

                  70,6

                  ZZ

                  70,6

                  0805 20 30, 0805 20 50, 0805 20 70, 0805 20 90

                  JM

                  129,1

                  MA

                  106,4

                  TR

                  82,4

                  ZZ

                  106,0

                  0805 50 10

                  TR

                  76,3

                  ZZ

                  76,3

                  0808 10 80

                  CA

                  157,2

                  MK

                  37,9

                  NZ

                  165,3

                  US

                  159,7

                  ZA

                  138,0

                  ZZ

                  131,6

                  0808 30 90

                  CN

                  100,5

                  TR

                  135,1

                  US

                  160,6

                  ZZ

                  132,1

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2015/862 (2015. gada 3. jūnijs), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               4.6.2015

               LV

               Eiropas Savienības Oficiālais Vēstnesis

               L 137/8

         KOMISIJAS ĪSTENOŠANAS REGULA (ES) 2015/862
   (2015. gada 3. jūnijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 3. jūnijā

            Komisijas

            un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  46,1

                  MA

                  77,9

                  MK

                  71,9

                  TN

                  138,3

                  TR

                  80,1

                  ZZ

                  82,9

                  0707 00 05

                  AL

                  34,4

                  MK

                  40,6

                  ZZ

                  37,5

                  0709 93 10

                  TR

                  70,0

                  ZZ

                  70,0

                  0805 50 10

                  AR

                  109,6

                  BO

                  145,2

                  BR

                  107,1

                  TR

                  67,0

                  ZA

                  166,3

                  ZZ

                  119,0

                  0808 10 80

                  AR

                  93,1

                  BR

                  100,6

                  CL

                  138,8

                  NZ

                  131,1

                  US

                  219,4

                  ZA

                  132,9

                  ZZ

                  136,0

                  0809 10 00

                  TR

                  288,5

                  ZZ

                  288,5

                  0809 29 00

                  US

                  507,5

                  ZZ

                  507,5

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2016/1617 (2016. gada 8. septembris) par atkāpšanos attiecībā uz 2016. pieprasījumu gadu no Eiropas Parlamenta un Padomes Regulas (ES) Nr. 1306/2013 75. panta 1. punkta trešās daļas jautājumā par tiešo maksājumu avansa maksājumu līmeni un platībatkarīgajiem un ar dzīvniekiem saistītajiem lauku attīstības pasākumiem un no minētās regulas 75. panta 2. punkta pirmās daļas jautājumā par tiešajiem maksājumiem

text:
               9.9.2016

               LV

               Eiropas Savienības Oficiālais Vēstnesis

               L 242/22

         KOMISIJAS ĪSTENOŠANAS REGULA (ES) 2016/1617
   (2016. gada 8. septembris)
   par atkāpšanos attiecībā uz 2016. pieprasījumu gadu no Eiropas Parlamenta un Padomes Regulas (ES) Nr. 1306/2013 75. panta 1. punkta trešās daļas jautājumā par tiešo maksājumu avansa maksājumu līmeni un platībatkarīgajiem un ar dzīvniekiem saistītajiem lauku attīstības pasākumiem un no minētās regulas 75. panta 2. punkta pirmās daļas jautājumā par tiešajiem maksājumiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 (1) atcelšanu un jo īpaši tās 75. panta 3. punktu,
   tā kā:

               (1)

               Atbilstoši Regulas (ES) Nr. 1306/2013 75. panta 1. punkta trešajai daļai no 16. oktobra līdz 30. novembrim dalībvalstis drīkst avansā izmaksāt līdz 50 % tiešo maksājumu saskaņā ar Eiropas Parlamenta un Padomes Regulu (ES) Nr. 1307/2013 (2) un līdz 75 % platībatkarīgā un ar dzīvniekiem saistītā atbalsta saskaņā ar Eiropas Parlamenta un Padomes Regulu (ES) Nr. 1305/2013 (3).

               (2)

               Regulas (ES) Nr. 1306/2013 75. panta 2. punkts nosaka, ka 1. punktā minētos maksājumus, ieskaitot tiešo maksājumu avansa maksājumus, neizdara, kamēr nav pabeigtas administratīvās pārbaudes un pārbaudes uz vietas, kas jāveic saskaņā ar minētās regulas 74. pantu. Toties lauku attīstības platībatkarīgajos un ar dzīvniekiem saistītajos atbalsta pasākumos Regulas (ES) Nr. 1306/2013 75. panta 2. punkts ļauj izmaksāt avansu tad, kad ir pabeigtas administratīvās pārbaudes saskaņā ar minētās regulas 59. panta 1. punktu.

               (3)

               Nemainīgi skarbā ekonomiskā situācija dažās lauksaimniecības nozarēs, it īpaši piena produktu tirgū, atbalsta saņēmējiem joprojām rada pamatīgas finansiālas grūtības un naudas plūsmas problēmas.

               (4)

               Turklāt tiešo maksājumu shēmu un lauku attīstības pasākumu jaunā tiesiskā regulējuma īstenošanas administratīvās grūtības, kādas bija pirmajā gadā, dažās dalībvalstīs joprojām turpinās un dažās dalībvalstīs kavē maksājumu veikšanu saņēmējiem par 2015. pieprasījumu gadu.

               (5)

               Ņemot vērā apstākļu kopuma izņēmuma raksturu un tā izraisītās finansiālās grūtības atbalsta saņēmējiem, šīs grūtības ir jāsamazina, atkāpjoties no Regulas (ES) Nr. 1306/2013 75. panta 1. punkta trešās daļas, ļaujot dalībvalstīm izmaksāt saņēmējiem augstāku avansu par 2016. pieprasījumu gadu.

               (6)

               Turklāt 2016. pieprasījumu gadā ir jaunas prasības pieteikumu sagatavošanas procesam, kuru dēļ shēmu iedzīvināšanā dalībvalstīm bijušas grūtības, un tāpēc ievilkusies vienotā pieteikuma, atbalsta pieteikumu un maksājuma pieprasījumu, maksājumtiesību pieteikumu un maksājumtiesību vērtības palielināšanas pieteikumu administrēšana saskaņā ar pamata maksājuma shēmu. Tā rezultātā vajadzīgās pārbaudes, iespējams, tiks pabeigtas vēlāk nekā parasti.

               (7)

               Tāpēc ir jāatkāpjas no Regulas (ES) Nr. 1306/2013 75. panta 2. punkta pirmās daļas, ļaujot tiešo maksājumu avansus izmaksāt pēc Komisijas Īstenošanas regulas (ES) Nr. 809/2014 (4) 28. un 29. pantā noteikto administratīvo pārbaužu pabeigšanas. Tāda atkāpe gan nekādi nedrīkst kaitēt pareizai finanšu pārvaldībai un prasībai pēc pietiekama apstiprinājuma. Tādēļ dalībvalstīm, kuras izmanto minēto atkāpi, ir pienākums darīt visu nepieciešamo, lai nodrošinātu, ka nenotiek pārmaksāšana un nepamatoti izmaksātas summas tiek ātri un faktiski atgūtas. Turklāt atkāpes izmantošana ir jāietver pārvaldības ticamības deklarācijā par 2017. finanšu gadu, kas minēta Regulas (ES) Nr. 1306/2013 7. panta 3. punkta b) apakšpunktā.

               (8)

               Šajā regulā paredzētie pasākumi ir saskaņā ar Lauksaimniecības fondu komitejas, Tiešo maksājumu komitejas un Lauku attīstības komitejas atzinumu,

         IR PIEŅĒMUSI ŠO REGULU.
   1. pants
   Atkāpjoties no Regulas (ES) Nr. 1306/2013 75. panta 1. punkta trešās daļas, par 2016. pieprasījumu gadu dalībvalstis drīkst avansā izmaksāt līdz 70 % no tiešajiem maksājumiem, kas uzskaitīti Regulas (ES) Nr. 1307/2013 I pielikumā, un līdz 85 % lauku attīstības atbalsta, uz ko norādīts Regulas (ES) Nr. 1306/2013 67. panta 2. punktā.
   2. pants
   Atkāpjoties no Regulas (ES) Nr. 1306/2013 75. panta 2. punkta pirmās daļas, par 2016. pieprasījumu gadu dalībvalstis drīkst avansā izmaksāt tiešos maksājumus, kas uzskaitīti Regulas (ES) Nr. 1307/2013 I pielikumā, kad ir pabeigtas administratīvās pārbaudes, uz kurām norādīts Regulas (ES) Nr. 1306/2013 74. pantā.
   3. pants
   Dalībvalstīm, kuras piemēro šās regulas 2. pantu, pārvaldības ticamības deklarācijā, kas prasīta Regulas (ES) Nr. 1306/2013 7. panta 3. punkta b) apakšpunktā, par 2017. finanšu gadu ir jābūt apstiprinājumam, ka ir novērsta pārmaksāšana atbalsta saņēmējiem un ir ātri un faktiski atgūtas nepamatoti izmaksātās summas, pamatojoties uz visas nepieciešamās informācijas pārbaudi.
   4. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 8. septembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 549. lpp.

      (2)  Eiropas Parlamenta un Padomes 2013. gada 17. decembra Regula (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).

      (3)  Eiropas Parlamenta un Padomes 2013. gada 17. decembra Regula (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (OV L 347, 20.12.2013., 487. lpp.).

      (4)  Komisijas 2014. gada 17. jūlija Īstenošanas regula (ES) Nr. 809/2014, ar ko paredz noteikumus par to, kā Eiropas Parlamenta un Padomes Regulu (ES) Nr. 1306/2013 piemēro attiecībā uz integrēto administrācijas un kontroles sistēmu, lauku attīstības pasākumiem un savstarpējo atbilstību (OV L 227, 31.7.2014., 69. lpp.).


title: Komisijas Īstenošanas regula (ES) 2017/1223 (2017. gada 5. jūlijs), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Tomme de Savoie (AĢIN))

text:
               7.7.2017

               LV

               Eiropas Savienības Oficiālais Vēstnesis

               L 174/14

         KOMISIJAS ĪSTENOŠANAS REGULA (ES) 2017/1223
   (2017. gada 5. jūlijs),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Tomme de Savoie (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi Tomme de Savoie, kas reģistrēta saskaņā ar Komisijas Regulu (EK) Nr. 1107/96 (2).

               (2)

               Francijas iestādes ar 2015. gada 23. novembra vēstuli paziņoja Komisijai, ka saskaņā ar Regulas (ES) Nr. 1151/2012 15. panta 4. punktu Francijā reģistrētiem uzņēmumiem, kas izpildījuši minētā panta nosacījumus atbilstīgi 2015. gada 29. oktobra lēmumam par aizsargāto ģeogrāfiskās izcelsmes norādi Tomme de Savoie, kas publicēts “Francijas Republikas Oficiālā Vēstneša” [Journal Officiel de la République française] 2015. gada 7. novembra numurā, ir piešķirti pārejas laiki, kuri beidzas 2017. gada 31. decembrī un 2025. gada 31. oktobrī. Valsts līmeņa iebildumu iesniegšanas procedūrā viens uzņēmums ir iesniedzis iebildumu pret to, ka vismaz 150 dienas gadā tādas slaucamajām govīm izēdināmās pamatbarības minimālais īpatsvars, kurai jābūt iegūtai no rupjās zaļbarības, ir noteikts 50 % apmērā, savukārt četri uzņēmumi ir iesnieguši iebildumu pret to, ka Abondance, Montbéliarde vai Tarentaise šķirnes slaucamo govju īpatsvars piensaimniecību ganāmpulkos ir noteikts 75 % apmērā; visi šie uzņēmumi ir norādījuši, ka viņiem vajadzīgs laiks, lai veiktu attiecīgus pielāgojumus savās saimniecībās. Uzņēmumi ir likumīgi tirgojuši Tomme de Savoie nepārtraukti vismaz piecus gadus pirms pieteikuma iesniegšanas. Pārejas laiks, kas beidzas 2017. gada 31. decembrī, attiecas uz uzņēmumu GAEC Le Seysselan, Vallod, 74910 SEYSSEL, savukārt pārejas laiks, kas beidzas 2025. gada 31. oktobrī, attiecas uz uzņēmumiem EARL la Ferme de Combette, GAEC Les Airelles, EARL La Ferme des 3 Quartiers, GAEC La Ferme de la Ville.

               (3)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (4)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Tomme de Savoie (AĢIN).
   2. pants
   Uz aizsardzību, kas piešķirta saskaņā ar 1. pantu, attiecas pārejas laiks, kuru Francija, ņemot vērā 2015. gada 29. oktobra lēmumu par aizsargāto ģeogrāfiskās izcelsmes norādi Tomme de Savoie, kas publicēts “Francijas Republikas Oficiālā Vēstneša” [Journal Officiel de la République française] 2015. gada 7. novembra numurā, ir saskaņā ar Regulas (ES) Nr. 1151/2012 15. panta 4. punktu piešķīrusi uzņēmumiem, kuri atbilst minētā panta nosacījumiem.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 5. jūlijā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 1996. gada 12. jūnija Regula (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

      (3)  OV C 58, 23.2.2017., 30. lpp.


title: Komisijas Īstenošanas regula (ES) 2017/838 (2017. gada 17. maijs), ar ko Regulu (EK) Nr. 889/2008 groza attiecībā uz dažu bioloģiskās akvakultūras dzīvnieku barību (Dokuments attiecas uz EEZ. )

text:
               18.5.2017

               LV

               Eiropas Savienības Oficiālais Vēstnesis

               L 125/5

         KOMISIJAS ĪSTENOŠANAS REGULA (ES) 2017/838
   (2017. gada 17. maijs),
   ar ko Regulu (EK) Nr. 889/2008 groza attiecībā uz dažu bioloģiskās akvakultūras dzīvnieku barību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 28. jūnija Regulu (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (1) un jo īpaši tās 15. panta 2. punktu un 16. panta 1. punktu,
   tā kā:

               (1)

               Regulā (EK) Nr. 834/2007 ir noteiktas pamatprasības attiecībā uz akvakultūras dzīvnieku bioloģisko ražošanu, tostarp prasības attiecībā uz barību. Komisijas Regulā (EK) Nr. 889/2008 (2) ir paredzēti sīki izstrādāti noteikumi par minēto prasību īstenošanu.

               (2)

               Regulas (EK) Nr. 834/2007 15. panta 1. punkta d) apakšpunkta i) punktā noteikts, ka zivis un vēžveidīgie jāēdina ar barību, kas atbilst šo dzīvnieku ēdināšanas prasībām dažādās dzīvnieka attīstības stadijās.

               (3)

               Regulas (EK) Nr. 889/2008 25.l pantā ir paredzēti īpaši noteikumi par to, kā ēdināmi daži akvakultūras dzīvnieki, kas minēti tās pašas regulas XIIIa pielikuma 6., 7. un 9. iedaļā. Minētā panta noteikumu mērķis ir priekšroku dot dabīgi pieejamai barībai, ja tāda ir.

               (4)

               Saskaņā ar Regulas (EK) Nr. 889/2008 25.l panta 1. punktu attiecīgie dzīvnieki ir jābaro ar dīķos un ezeros dabīgi pieejamo barību. Minētās regulas 25.l panta 2. punkts atļauj izmantot augu izcelsmes bioloģisko barību vai jūras aļģes, ja dabīgie barības resursi nav pieejami pietiekamā daudzumā. Minētās regulas 25.l panta 3. punkta a) un b) apakšpunktā noteikts maksimālais zivju miltu un zivju eļļas īpatsvars, kas pieļaujams pangasiju un garneļu barības devā gadījumā, ja papildus dabīgi pieejamajai barībai izmanto piebarojumu.

               (5)

               Inkubatorā notiekošajā audzēšanas posmā dabīgās barības ir maz vai nav nemaz. Dalībvalstis Komisijai ir norādījušas, ka Regulas (EK) Nr. 889/2008 25.l panta 3. punkta b) apakšpunktā paredzēto barošanas noteikumu piemērošana Penaeus ģints garnelēm un konkrēti lielajai tīģergarnelei (Penaeus monodon) agrīnās attīstības stadijās inkubatorā nozīmētu barības nepietiekamību un izraisītu paaugstinātu mirstību.

               (6)

               Regulas (EK) Nr. 889/2008 25.l panta 1. punktā prasīts attiecīgos dzīvniekus barot ar dīķos un ezeros dabīgi pieejamo barību. Minētā panta noteikumiem būtu jāattiecas tikai uz tirgus izmēra sasniegšanas posmu, kad dzīvniekus tur dīķos un ezeros, nevis uz inkubatora vidi, kur dabīgi pieejamās barības daudzums ir nepietiekams. Īpaši aktuāls šis jautājums ir kļuvis pēc 2016. gada 31. decembra, jo saskaņā ar Regulas (EK) Nr. 889/2008 25.e panta 3. punktu nebioloģiskās pārvaldības nosacījumiem atbilstošus akvakultūras dzīvnieku mazuļus no šīs dienas bioloģiskajās saimniecībās ievietot vairs nedrīkst. Pirms minētās dienas bija atļauts bioloģiskajās saimniecībās ievietot zināmu daļu nebioloģiskās akvakultūras dzīvnieku mazuļu, kas inkubēti saskaņā ar nebioloģiskās pārvaldības nosacījumiem.

               (7)

               Turklāt ekspertu grupa tehnisku padomu sniegšanai par bioloģisko ražošanu (EGTOP), kas izveidota ar Komisijas Lēmumu 2009/427/EK (3), ir apstiprinājusi, ka Regulas (EK) Nr. 889/2008 25.l panta 3. punkta a) un b) apakšpunkta īpašie noteikumi der tikai dzīvniekiem, kas jau ir sasnieguši tirgus izmēru (4). EGTOP uzskata, ka minētajā pantā noteiktie zivju miltu un zivju eļļas daudzuma ierobežojumi neļauj apmierināt dzīvnieku ēdināšanas vajadzības, kas inkubatorā jāievēro dzīvnieku agrīnajās attīstības stadijās.

               (8)

               Komisija saskata vajadzību noteikumus par dažu akvakultūras dzīvnieku barību grozīt, precizējot, ka šie noteikumi attiecas tikai uz dzīvniekiem, kas jau ir sasnieguši tirgus izmēru. Šādu secinājumu Komisija ir izdarījusi, ņemot vērā Regulas (EK) Nr. 834/2007 15. panta 1. punkta d) apakšpunkta i) punkta prasību dzīvniekus ēdināt ar barību, kas atbilst to ēdināšanas vajadzībām dažādās attīstības stadijās, Regulas (EK) Nr. 889/2008 25.l panta mērķi priekšroku dot dabīgi pieejamai barībai, ja tāda ir, un EGTOP atzinumu.

               (9)

               Tāpēc Regula (EK) Nr. 889/2008 būtu attiecīgi jāgroza.

               (10)

               Šajā regulā paredzētie pasākumi ir saskaņā ar Bioloģiskās ražošanas komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 889/2008 25.l panta 1. punktu aizstāj ar šādu:

      “1.   Tirgus izmēra sasniegšanas posmā akvakultūras dzīvniekiem, kas minēti XIIIa pielikuma 6. iedaļā, 7. iedaļā un 9. iedaļā, izmanto dīķos un ezeros dabīgi pieejamo barību.”

   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 17. maijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 189, 20.7.2007., 1. lpp.

      (2)  Komisijas 2008. gada 5. septembra Regula (EK) Nr. 889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr. 834/2007 par bioloģisko ražošanu un bioloģisko produktu marķēšanu (OV L 250, 18.9.2008., 1. lpp.).

      (3)  Komisijas 2009. gada 3. jūnija Lēmums 2009/427/EK, ar ko izveido ekspertu grupu tehnisku padomu sniegšanai par bioloģisko ražošanu (OV L 139, 5.6.2009., 29. lpp.).

      (4)  Galīgais ziņojums: http://ec.europa.eu/agriculture/organic/sites/orgfarming/files/final_report_egtop_on_aquaculture_part-c_en.pdf


title: Komisijas Īstenošanas regula (ES) Nr. 1007/2013 ( 2013. gada 18. oktobris ), ar kuru 2013./2014. gada kvotām, kas iedalītas anšovu zvejai Biskajas līcī, pievieno daudzumus, kurus Francija un Spānija 2012./2013. gada zvejas sezonā ieturējušas saskaņā ar Padomes Regulas (EK) Nr. 847/96 4. panta 2. punktu

text:
               19.10.2013

               LV

               Eiropas Savienības Oficiālais Vēstnesis

               L 279/61

         KOMISIJAS ĪSTENOŠANAS REGULA (ES) Nr. 1007/2013
   (2013. gada 18. oktobris),
   ar kuru 2013./2014. gada kvotām, kas iedalītas anšovu zvejai Biskajas līcī, pievieno daudzumus, kurus Francija un Spānija 2012./2013. gada zvejas sezonā ieturējušas saskaņā ar Padomes Regulas (EK) Nr. 847/96 4. panta 2. punktu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1996. gada 6. maija Regulu (EK) Nr. 847/96, kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei (1), un jo īpaši tās 4. panta 2. punktu,
   tā kā:

               (1)

               Saskaņā ar Regulas (EK) Nr. 847/96 4. panta 2. punktu dalībvalstis var līdz tām iedalītās nozvejas kvotas piemērošanas gada 31. oktobrim lūgt Komisiju ieturēt un pārcelt uz nākamo gadu līdz 10 % no attiecīgās kvotas. Ieturētais daudzums Komisijai ir jāpievieno attiecīgajai kvotai.

               (2)

               KPN un dalībvalstu kvotas attiecībā uz anšovu krājumu Biskajas līcī (ICES VIII apakšapgabalā) tiek noteiktas ikgadējai pārvaldības sezonai, kas ilgst no 1. jūlija līdz nākamā gada 30. jūnijam.

               (3)

               Padomes 2012. gada 27. jūlija Regulā (ES) Nr. 694/2012, ar ko nosaka anšovu zvejas iespējas Biskajas līcī 2012./2013. gada zvejas sezonā (2), ir noteiktas kvotas anšovu zvejai Biskajas līcī (ICES VIII apakšapgabalā) laikposmā, kas sākas 2012. gada 1. jūlijā un beidzas 2013. gada 30. jūnijā.

               (4)

               Padomes 2013. gada 23. jūlija Regulā (ES) Nr. 713/2013, ar ko nosaka anšovu zvejas iespējas Biskajas līcī 2013./2014. gada zvejas sezonā (3), ir noteiktas kvotas anšovu zvejai Biskajas līcī (ICES VIII apakšapgabalā) laikposmā, kas sākas 2013. gada 1. jūlijā un beidzas 2014. gada 30. jūnijā.

               (5)

               Atbilstīgi attiecīgajām zvejas iespēju regulām un pēc tam, kad bija ņemta vērā apmaiņa ar zvejas iespējām, kas notikusi saskaņā ar 20. panta 5. punktu Padomes 2002. gada 20. decembra Regulā (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (4), un kvotu pārcēlumi saskaņā ar Regulas (EK) Nr. 847/96 4. panta 2. punktu, anšovu kvotas, kas Francijai un Spānijai ir pieejamas zvejai Biskajas līcī 2012./2013. gada zvejas sezonas beigās, sasniedza attiecīgi 4 876 tonnas un 16 460 tonnas.

               (6)

               Francija un Spānija 2012./2013. gada zvejas sezonas beigās ziņoja par Biskajas līcī gūto anšovu nozveju, kuras kopējais apjoms bija attiecīgi 4 805,1 tonna un 11 275,2 tonnas.

               (7)

               Saskaņā ar Regulas (EK) Nr. 847/96 4. panta 2. punktu Francija un Spānija ir lūgušas daļu no to 2012./2013. gada zvejas sezonas anšovu kvotas Biskajas līcī ieturēt un pārcelt uz nākamo zvejas sezonu. Ieturētie daudzumi būtu jāpievieno 2013./2014. gada zvejas sezonas kvotai, nepārsniedzot minētajā regulā norādītos limitus.

               (8)

               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

         IR PIEŅĒMUSI ŠO REGULU.
   1. pants
   1.   Anšovu kvotu, kas Regulā (ES) Nr. 713/2013 ir noteikta Francijai zvejai Biskajas līcī, palielina par 70,9 tonnām.
   2.   Anšovu kvotu, kas Regulā (ES) Nr. 713/2013 ir noteikta Spānijai zvejai Biskajas līcī, palielina par 1 646 tonnām.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 18. oktobrī

            Komisijas vārdā –

            priekšsēdētājs

         José Manuel BARROSO

      (1)  OV L 115, 9.5.1996., 3. lpp.

      (2)  OV L 203, 31.7.2012., 26. lpp.

      (3)  OV L 201, 26.7.2013., 8. lpp.

      (4)  OV L 358, 31.12.2002., 59. lpp.


title: Komisijas Īstenošanas regula (ES) Nr. 336/2014 ( 2014. gada 28. marts ) par atsevišķu preču klasifikāciju kombinētajā nomenklatūrā

text:
               2.4.2014

               LV

               Eiropas Savienības Oficiālais Vēstnesis

               L 99/1

         KOMISIJAS ĪSTENOŠANAS REGULA (ES) Nr. 336/2014
   (2014. gada 28. marts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.

               (5)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī Regula uzliek saistības kopumā un ir tieši piemērojama visās dalībvalstīs.
      Briselē, 2014. gada 28. martā

            Komisijas

            un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                  Mazumtirdzniecībai iesaiņots komplekts (tā dēvētā “bezvadu atpakaļskata kameras sistēma”) uzstādīšanai mehāniskajos transportlīdzekļos, kurš ietver šādus komponentus:

                              —

                              televīzijas kameru ar dienas un nakts redzamību, ar CMOS sensoru un 2,4 mm lēcu,

                              —

                              bezvadu video signāla raidītāju ar antenu,

                              —

                              2,4 GHz bezvadu video signālu uztvērēju ar šķidro kristālu displeju (LCD), kura ekrāna izmērs pa diagonāli ir 17,8 cm (7 collas) un izšķirtspēja ir 480 × 240 pikseļi. Tas ir aprīkots ar funkciju pogām un AV saskarni ārēju audio vai video aparātu pievienošanai.

                        Televīzijas kamera neuztver skaņu.
                  Izstrādājums ir veidots izmantošanai, piemēram, automašīnās, autobusos vai kravas automašīnās, un ļauj vadītājam redzēt, kas ir aizmugurē.

                  8528 72 40

                  Klasifikācija noteikta, ievērojot vispārīgo kombinētās nomenklatūras interpretācijas 1., 3.c) un 6. noteikumu un KN kodu 8528, 8528 72 un 8528 72 40 formulējumu.
                  Vienības ir uzskatāmas par precēm, kas iesaiņotas komplektos mazumtirdzniecībai 3.b) noteikuma nozīmē, jo dažādie komponenti ir iesaiņoti kopā, lai apmierinātu atsevišķu vajadzību vai veiktu konkrētu darbību.
                  Komplekts sastāv no televīzijas raidaparatūras (apakšpozīcija 8525 50), televīzijas kameras (apakšpozīcija 8525 80) un televīzijas uztvērējaparatūras (apakšpozīcija 8528 72). Neviens no komponentiem nenosaka komplekta pamatīpašības, jo tie visi ir vienlīdz svarīgi komplekta funkciju pildīšanai.
                  Tāpēc komplekts klasificējams ar KN kodu 8528 72 40 pie citādas krāsu televīzijas uztvērējaparatūras ar ekrānu, kurā izmantota šķidro kristālu displeju (LCD) tehnoloģija.


title: Komisijas Īstenošanas regula (ES) Nr. 207/2013 ( 2013. gada 11. marts ), ar ko paredz atkāpi no Padomes Regulas (EK) Nr. 73/2009 attiecībā uz termiņu, līdz kuram var pārskatīt lēmumu par īpašo atbalstu 2013. gadā, un atkāpi no Komisijas Regulas (EK) Nr. 1120/2009 attiecībā uz termiņu, līdz kuram jāsniedz paziņojums par šādu pārskatīšanu

text:
               12.3.2013

               LV

               Eiropas Savienības Oficiālais Vēstnesis

               L 68/14

         KOMISIJAS ĪSTENOŠANAS REGULA (ES) Nr. 207/2013
   (2013. gada 11. marts),
   ar ko paredz atkāpi no Padomes Regulas (EK) Nr. 73/2009 attiecībā uz termiņu, līdz kuram var pārskatīt lēmumu par īpašo atbalstu 2013. gadā, un atkāpi no Komisijas Regulas (EK) Nr. 1120/2009 attiecībā uz termiņu, līdz kuram jāsniedz paziņojums par šādu pārskatīšanu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (1), un jo īpaši tās 142. panta c) un r) punktu,
   tā kā:

               (1)

               Saskaņā ar Regulas (EK) Nr. 73/2009 68. panta 8. punktu dalībvalstis līdz 2012. gada 1. septembrim varēja pārskatīt minētās regulas 69. panta 1. punktā norādīto lēmumu un pieņemt lēmumu, sākot no 2013. gada, grozīt summas 68. panta 1. punktā norādītā īpašā atbalsta finansēšanai vai arī izbeigt piemērot šādu atbalstu.

               (2)

               Tā kā nelabvēlīgu klimatisko apstākļu dēļ nepārtraukti pieauga lopbarības cenas, kas 2012. gadā ietekmēja dažus svarīgākos Savienības un pasaules graudu piegādātājus, dalībvalstīs pasliktinās lauku saimniecību ekonomiskais stāvoklis, jo īpaši piena, liellopu un teļa gaļas un aitu un kazu gaļas nozarē. Šīs nozares minētā gada beigās saskārās ar nopietnām finansiālām grūtībām, ko izraisīja lopbarības cenas, kas veidoja nozīmīgu daļu no ražošanas izmaksām. Ir radusies ārkārtas situācija, kurā pastāv saimnieciskās darbības samazināšanas vai pārtraukšanas risks, kā rezultātā ražošana šajās nozarēs samazināsies vai tiks pārtraukta. Šo situāciju nevarēja paredzēt laikā, kad dalībvalstis varēja pārskatīt lēmumus attiecībā uz 2013. gadu saskaņā ar Regulas (EK) Nr. 73/2009 68. panta 8. punktu.

               (3)

               Minētās regulas 68. panta 1. punktā paredzētais īpašais atbalsts, liekas, ir piemērots instruments šādas situācijas risināšanai, piešķirot atbalstu tām lauku saimniecībām, kuru dzīvotspēja ir apdraudēta. Lai risinātu lauksaimnieku situācijas pasliktināšanos piena, liellopu un teļa gaļas un aitu un kazu gaļas nozarē un novērstu nopietnas praktiskas un specifiskas problēmas, kas varētu ietvert pievēršanos citām lauksaimnieciskām darbībām vai saimniecību nodošanu, būtu jāļauj dalībvalstīm jaunā termiņā pārskatīt lēmumus, kas pieņemti par 2013. gadu.

               (4)

               To pašu iemeslu dēļ būtu jāpagarina termiņš, kas attiecībā uz Komisijai sniedzamo paziņojumu par šādu pārskatīšanu noteikts 50. panta 3. punktā Komisijas 2009. gada 29. oktobra Regulā (EK) Nr. 1120/2009, ar ko nosaka sīki izstrādātus noteikumus par to, kā īstenot vienotā maksājuma shēmu, kura paredzēta III sadaļā Padomes Regulā (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem (2).

               (5)

               Tādēļ ir lietderīgi paredzēt atkāpi no Regulas (EK) Nr. 73/2009 un Regulas (EK) Nr. 1120/2009.

               (6)

               Minētās atkāpes attiecas uz 2013. gadu, tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī.

               (7)

               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,

         IR PIEŅĒMUSI ŠO REGULU.
   1. pants
   Atkāpe no Regulas (EK) Nr. 73/2009
   Atkāpjoties no Regulas (EK) Nr. 73/2009 68. panta 8. punkta, dalībvalstis drīkst līdz 2013. gada 22. martam pārskatīt lēmumu, kas pieņemts atbilstīgi minētās regulas 69. panta 1. punktam attiecībā uz īpašo atbalstu, ko paredzēts piešķirt piena, liellopu un teļa gaļas un/vai aitu un kazu gaļas nozarei, sākot no 2013. gada.
   2. pants
   Atkāpe no Regulas (EK) Nr. 1120/2009
   Atkāpjoties no Regulas (EK) Nr. 1120/2009 50. panta 3. punkta pirmās daļas, dalībvalstis līdz 2013. gada 22. martam informē Komisiju par īpašā atbalsta pasākumiem, kurus tās gatavojas piemērot piena, liellopu un teļa gaļas un/vai aitu un kazu gaļas nozarei.
   3. pants
   Stāšanās spēkā
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 11. martā

            Komisijas vārdā –

            priekšsēdētājs

         José Manuel BARROSO

      (1)  OV L 30, 19.1.2009., 16. lpp.

      (2)  OV L 316, 2.12.2009., 1. lpp.


title: Komisijas Īstenošanas regula (ES) Nr. 1112/2011 ( 2011. gada 3. novembris ), ar ko groza Regulas (ES) Nr. 206/2010 II pielikumu attiecībā uz ierakstu par Paragvaju trešo valstu, to teritoriju un daļu sarakstā, no kurām Savienībā atļauts ievest konkrētu veidu svaigu gaļu Dokuments attiecas uz EEZ

text:
               4.11.2011

               LV

               Eiropas Savienības Oficiālais Vēstnesis

               L 287/32

         KOMISIJAS ĪSTENOŠANAS REGULA (ES) Nr. 1112/2011
   (2011. gada 3. novembris),
   ar ko groza Regulas (ES) Nr. 206/2010 II pielikumu attiecībā uz ierakstu par Paragvaju trešo valstu, to teritoriju un daļu sarakstā, no kurām Savienībā atļauts ievest konkrētu veidu svaigu gaļu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi un 8. panta 1. punkta pirmo daļu,
   tā kā:

               (1)

               Komisijas 2010. gada 12. marta Regulā (ES) Nr. 206/2010, ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (2), ir paredzētas veterinārās sertifikācijas prasības tādu konkrētu sūtījumu ievešanai Savienībā, kuros ir lietošanai pārtikā paredzēta svaiga nagaiņu un zirgu dzimtas dzīvnieku gaļa. Tajā noteikts, ka šādus sūtījumus var ievest tikai tad, ja to izcelsme ir trešās valstis, to teritorijas un daļas, kas uzskaitītas minētās regulas II pielikuma 1. daļā.

               (2)

               Paragvaja 2011. gada 19. septembrī ziņoja Pasaules Dzīvnieku veselības organizācijai (OIE) par mutes un nagu sērgas uzliesmojumu. Slimības uzliesmojums konstatēts Sanpedro rajonā un laboratoriski apstiprināts (veicot ELISA un EITB) 2011. gada 18. septembrī.

               (3)

               Regulas (ES) Nr. 206/2010 II pielikuma 1. daļā noteikts, ka svaigas mājas liellopu gaļas imports no Paragvajas ir atļauts.

               (4)

               Pamatojoties uz iespējamo risku attiecībā uz mutes un nagu sērgas ievešanu Savienībā, importējot no Paragvajas svaigu mājas liellopu gaļu, un to, ka nav garantiju, kas ļauj reģionalizēt Paragvaju, būtu jāanulē atļauja šāda veida importam. Attiecīgi būtu jāgroza Regulas (ES) Nr. 206/2010 II pielikuma 1. daļas ieraksts par Paragvaju.

               (5)

               Tāpēc attiecīgi būtu jāgroza Regula (ES) Nr. 206/2010.

               (6)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Ierakstu par Paragvaju Regulas (ES) Nr. 206/2010 II pielikuma 1. daļā aizstāj ar šādu ierakstu:

                  “PY – Paragvaja

                  PY-0

                  Visa valsts

                  EQU

                  PY-1

                  Visa valsts, izņemot norādīto paaugstinātās uzraudzības zonu 15 km platumā gar valsts ārējo robežu

                  BOV

                  A

                  1

                  2011. gada 18. septembris

                  2008. gada 1. augusts”

   2. pants
   Šī regula stājas spēkā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 3. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 18, 23.1.2003., 11. lpp.

      (2)  OV L 73, 20.3.2010., 1. lpp.


title: Komisijas Īstenošanas regula (ES) Nr. 964/2012 ( 2012. gada 18. oktobris ), ar ko groza Regulu (EK) Nr. 1484/95 attiecībā uz reprezentatīvajām cenām mājputnu gaļas un olu nozarē, kā arī olu albumīnam

text:
               19.10.2012

               LV

               Eiropas Savienības Oficiālais Vēstnesis

               L 288/11

         KOMISIJAS ĪSTENOŠANAS REGULA (ES) Nr. 964/2012
   (2012. gada 18. oktobris),
   ar ko groza Regulu (EK) Nr. 1484/95 attiecībā uz reprezentatīvajām cenām mājputnu gaļas un olu nozarē, kā arī olu albumīnam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 143. pantu saistībā ar tās 4. pantu,
   ņemot vērā Padomes 2009. gada 7. jūlija Regulu (EK) Nr. 614/2009 par vienotu sistēmu tirdzniecībai ar ovalbumīnu un laktalbumīnu (2) un jo īpaši tās 3. panta 4. punktu,
   tā kā:

               (1)

               Ar Komisijas Regulu (EK) Nr. 1484/95 (3) ir noteikti sīki izstrādāti noteikumi papildu ievedmuitas nodokļu sistēmas ieviešanai un reprezentatīvās cenas mājputnu gaļas un olu nozarē, kā arī olu albumīnam.

               (2)

               Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī olu albumīnam, kļuvis skaidrs, ka ir jāgroza reprezentatīvās cenas konkrētu produktu ievešanai, ņemot vērā cenu svārstības atkarībā no produktu izcelsmes.

               (3)

               Tāpēc Regula (EK) Nr. 1484/95 būtu attiecīgi jāgroza.

               (4)

               Tā kā jānodrošina šā pasākuma piemērošana iespējami drīzāk pēc laboto datu nosūtīšanas, šai regulai būtu jāstājas spēkā tās publicēšanas dienā.

               (5)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 1484/95 I pielikumu aizstāj ar šīs regulas pielikuma tekstu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 18. oktobrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 181, 14.7.2009., 8. lpp.

      (3)  OV L 145, 29.6.1995., 47. lpp.

      PIELIKUMS

            “I PIELIKUMS

                        KN kods

                        Preču apraksts

                        Reprezentatīvā cena
                        (EUR/100 kg)

                        Regulas 3. panta 3. punktā minētais nodrošinājums
                        (EUR/100 kg)

                        Izcelsme (1)

                        0207 12 10

                        Nesadalītas, saldētas vistas, t. s. “70 % cāļi”

                        132,6

                        0

                        AR

                        119,7

                        0

                        BR

                        0207 12 90

                        Nesadalītas, saldētas vistas, t. s. “65 % cāļi”

                        130,3

                        0

                        AR

                        126,0

                        0

                        BR

                        0207 14 10

                        Atkauloti, saldēti gaiļu vai vistu gabali

                        274,0

                        8

                        AR

                        220,8

                        24

                        BR

                        328,1

                        0

                        CL

                        230,9

                        21

                        TH

                        0207 14 60

                        Saldētas kājas un to gabali

                        170,0

                        0

                        BR

                        0207 27 10

                        Atkauloti, saldēti tītaru gabali

                        332,0

                        0

                        BR

                        278,1

                        6

                        CL

                        0408 11 80

                        Olu dzeltenumi

                        424,3

                        0

                        AR

                        0408 91 80

                        Žāvētas olas bez čaumalām

                        446,2

                        0

                        AR

                        1602 32 11

                        Termiski neapstrādāti gaiļa vai vistas gaļas izstrādājumi

                        279,1

                        2

                        BR

                        312,6

                        0

                        CL

                        3502 11 90

                        Žāvēts olu albumīns

                        594,9

                        0

                        AR

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.”


title: Komisijas Īstenošanas regula (ES) Nr. 446/2013 ( 2013. gada 14. maijs ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               15.5.2013

               LV

               Eiropas Savienības Oficiālais Vēstnesis

               L 130/24

         KOMISIJAS ĪSTENOŠANAS REGULA (ES) Nr. 446/2013
   (2013. gada 14. maijs),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 14. maijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         Jerzy PLEWA

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  AL

                  25,2

                  MA

                  54,9

                  TN

                  104,0

                  TR

                  88,1

                  ZZ

                  68,1

                  0707 00 05

                  AL

                  32,3

                  MK

                  27,7

                  TR

                  132,0

                  ZZ

                  64,0

                  0709 93 10

                  TR

                  135,4

                  ZZ

                  135,4

                  0805 10 20

                  EG

                  52,2

                  IL

                  71,6

                  MA

                  53,8

                  ZZ

                  59,2

                  0805 50 10

                  AR

                  112,4

                  TR

                  106,0

                  ZA

                  110,6

                  ZZ

                  109,7

                  0808 10 80

                  AR

                  120,9

                  BR

                  92,0

                  CL

                  121,5

                  CN

                  92,2

                  MK

                  32,3

                  NZ

                  155,2

                  US

                  202,8

                  ZA

                  113,0

                  ZZ

                  116,2

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2017/713 (2017. gada 20. aprīlis), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               21.4.2017

               LV

               Eiropas Savienības Oficiālais Vēstnesis

               L 105/12

         KOMISIJAS ĪSTENOŠANAS REGULA (ES) 2017/713
   (2017. gada 20. aprīlis),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 20. aprīlī

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 157, 15.6.2011., 1. lpp.

      PIELIKUMS

         Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  EG

                  260,5

                  MA

                  103,1

                  TR

                  118,6

                  ZZ

                  160,7

                  0707 00 05

                  MA

                  79,4

                  TR

                  154,7

                  ZZ

                  117,1

                  0709 93 10

                  MA

                  78,6

                  TR

                  144,9

                  ZZ

                  111,8

                  0805 10 22 , 0805 10 24 , 0805 10 28

                  EG

                  59,5

                  IL

                  80,6

                  MA

                  48,4

                  TR

                  71,4

                  ZZ

                  65,0

                  0805 50 10

                  AR

                  68,9

                  TR

                  67,2

                  ZZ

                  68,1

                  0808 10 80

                  AR

                  96,7

                  BR

                  116,2

                  CL

                  111,4

                  CN

                  147,6

                  NZ

                  157,3

                  ZA

                  114,6

                  ZZ

                  124,0

                  0808 30 90

                  AR

                  163,2

                  CL

                  170,8

                  CN

                  79,8

                  ZA

                  132,8

                  ZZ

                  136,7

         (1)  Valstu nomenklatūra, kas paredzēta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.). Kods “ZZ” nozīmē “cita izcelsme”.